# **ΤΕΧΝΙΚΕΣ ΠΡΟΔΙΑΓΡΑΦΕΣ ΔΡΑΣΕΩΝ ΕΝΗΜΕΡΩΣΗΣ**

## ΔΗΜΟΣ ΜΥΛΟΠΟΤΑΜΟΥ

## ΤΙΤΛΟΣ ΕΡΓΟΥ : Δράσεις Ενημέρωσης για το έργο Ανάπτυξη Γωνιών Ανακύκλωσης του Δήμου Μυλοποτάμου

Αντικείμενο του Έργου

Το έργο αφορά στην ανάπτυξη δικτύου γωνιών ανακύκλωσης στο Δήμο Μυλοποτάμου, στο πλαίσιο του Προγράμματος «**Αντώνης Τρίτσης**», στον Άξονα Προτεραιότητας **«Περιβάλλον»**

Στόχος του έργου είναι η βελτίωση της διαχείρισης στερεών αποβλήτων και η προώθηση της επαναχρησιμοποίησης, της ανακύκλωσης και της κυκλικής οικονομίας.

Ο Δήμος Μυλοποτάμου θα αναπτύξει δίκτυο Γωνιών Ανακύκλωσης για την προώθηση της Διαλογής στην Πηγή (ΔσΠ) με διακριτούς στόχους :

* Την αύξηση της εκτροπής χρήσιμων υλικών από το ΧΥΤΑ
* Την αύξηση της προδιαλογής σε καθαρά υλικά
* Μείωση του κόστους διαχείρισης των απορριμμάτων του
* Την εδραίωση της κουλτούρας της ανακύκλωσης στους πολίτες του Δήμου για την μετάβαση στην κυκλική οικονομία.

**Στο έργο περιλαμβάνονται Δράσεις Ενημέρωσης- Πληροφόρησης- Ευαισθητοποίησης**

Οι Δράσεις Ενημέρωσης- Πληροφόρησης- Ευαισθητοποίησης, έχουν σκοπό την προώθηση του έργου στο σύνολο του προβάλλοντας τους στόχους, τη λειτουργία, δραστηριότητες , τα οφέλη και τα αποτελέσματα που θα επιφέρει.

Η εμπλοκή και η εκπαίδευση των πολιτών είναι κρίσιμες παράμετροι για την επιτυχία του προγράμματος καθώς είναι ο συνδετικός κρίκος της όλης διαδικασίας. Ο πολίτης θα μετέχει ενεργά στην Διαλογή στην Πηγή διαχωρίζοντας τα απορρίμματα του. Θα εκπαιδευτεί για τον κύκλο ζωής των υλικών και θα ενθαρρύνεται η επαναχρησιμοποίηση και η κουλτούρα της κυκλικής οικονομίας. Θα ενεργοποιούνται ως πολλαπλασιαστές της πληροφορίας για την περεταίρω αποδοχή του Προγράμματος από τους πολίτες.

Περιγραφή Προτεινόμενων Δράσεων

Οι Δράσεις Ενημέρωσης- Πληροφόρησης- Ευαισθητοποίησης που θα υλοποιήσει ο Δήμος Μυλοποτάμου είναι:

1. **Σχεδιασμός ταυτότητας του έργου και παραγωγή βασικού υποστηρικτικού υλικού δημοσιότητας και επικοινωνίας**

**Ενιαία ταυτότητα**: Αφορά στον σχεδιασμό ενιαίας ταυτότητας του έργου με την παραγωγή λογοτύπου που θα επικοινωνεί την σημασία του Προγράμματος. Στην ενιαία ταυτότητα του έργου θα περιλαμβάνεται το μήνυμα της χρηματοδότησης

**Σλόγκαν**: Δημιουργία σλόγκαν- μοτό που θα αντανακλά το σκοπό και την φιλοσοφία του Προγράμματος. Θα προσελκύει την προσοχή των πολιτών και θα αναδεικνύει την μοναδικότητα της ταυτότητας του έργου.

**Έντυπο Υλικό**: Αφορά στην παραγωγή ενημερωτικών φυλλαδίων, αφισών και banner.

* Εκτύπωση τρίπτυχου ενημερωτικού φυλλαδίου που θα περιλαμβάνει την ενιαία ταυτότητα του έργου, τους στόχους του προγράμματος, βασικές πληροφορίες για τον τρόπο συμμετοχής, συνδέσμους και παραπομπές, στοιχεία επικοινωνίας κλπ. Θα παραχθούν 2.000 ενημερωτικά φυλλάδια
* Εκτύπωση προωθητικών αφισών μεγέθους Α3 με το λογότυπο και το σλόγκαν του έργου, το μήνυμα της χρηματοδότησης κλπ. Θα παραχθούν 1.000 αφίσες
* Σχεδιασμός και εκτύπωση banner. Θα περιλαμβάνει το λογότυπο και το σλόγκαν του έργου, το μήνυμα χρηματοδότησης, βασικές πληροφορίες κλπ. Θα παραχθούν 10 banner.
* Σχεδιασμός Ψηφιακού Υλικού. Περιλαμβάνει το σχεδιασμό όλων των ψηφιακών έντυπων του Έργου.

1. **Ενέργειες προώθησης σε ΜΜΕ και social media του Δήμου**

Περιλαμβάνει την οργάνωση και υλοποίηση ενεργειών δημοσιότητας σε Μέσα Μαζικής Ενημέρωσηςκαι στα social media του Δήμου.

Συγκεκριμένα περιλαμβάνει τις εξής ενέργειες δημοσιότητας:

* Δύο (2) συνεντεύξεις τύπου
* Είκοσι (20) καταχωρήσεις σε έντυπα και ηλεκτρονικά μέσα
* Τρία (3) διαφημιστικά ένθετα και αφιερωμάτων σε έντυπο και ηλεκτρονικό τύπο

1. **Περιβαλλοντική Εκπαίδευση στα Σχολεία:**

Οι μαθητές αποτελούν σημαντικό κοινό στόχο για τις δράσεις ενημέρωσης του Προγράμματος και η εμπλοκή τους αποτελεί κρίσιμη παράμετρο στην επικοινωνιακή στρατηγική του Δήμου.

Θα πραγματοποιηθεί από μία ημερίδα σε 20 σχολεία του Δήμου Μυλοποτάμου. Η ημερίδα θα έχει διάρκεια 2 ώρες περίπου και θα αποτελείται από τρία στάδια. Το πρώτο στάδιο θα αφορά την παρουσίαση του Προγράμματος, της κυκλικής οικονομίας και της σημασίας της Διαλογής στην Πηγή. Το δεύτερο στάδιο θα είναι προσαρμοσμένο στο μοντέλο της βιωματικής μάθησης όπου θα παρουσιάζονται τα υλικά και ο σωστός τρόπος που διατίθενται στις γωνίες ανακύκλωσης. Οι μαθητές θα καλούνται να αναγνωρίσουν τα υλικά που θα τους επιδειχτούν ή θα τους έχει ζητηθεί να φέρουν από το σπίτι και στη συνέχεια να τα εναποθέσουν σωστά σε μία γωνία ανακύκλωσης. Το τρίτο στάδιο θα είναι συζήτηση- ανταλλαγή απόψεων.

Θα διενεργηθεί μαθητικός διαγωνισμός με θέμα την καλύτερη ζωγραφιά για μαθητές δημοτικού και φωτογραφία ή έκθεση για μαθητές Γυμνασίου & Λυκείου που θα αποτυπώνει την λογική της κυκλικής οικονομίας και της ανάγκης για Διαλογή στην Πηγή. Στον νικητή θα αποδοθεί έπαθλο 1 ποδήλατο και στους συμμετέχοντες αναμνηστικό υλικό όπως T-shirt ή είδη γραφικής ύλης με το λογότυπο του έργου. Θα παραχθούν 1000 τεμάχια αναμνηστικών συμμετοχής.

1. **Διοργάνωση ενημερωτικών εκδηλώσεων Ημέρας Περιβάλλοντος**

Θα διοργανωθούν τρείς εκδηλώσεις- εκστρατείες ευαισθητοποίησης των κατοίκων για την προβολή των δράσεων του προγράμματος, την εξοικείωση των κοινών - στόχων με την έννοια της κυκλικής οικονομίας και της Διαλογής στην Πηγή, τη δημοσίευση μετρήσιμων αποτελεσμάτων, καθώς και την παρουσίαση καλών πρακτικών από την εφαρμογή αντίστοιχων δράσεων στο εξωτερικό.

Οι εκδηλώσεις θα περιλαμβάνουν ομιλίες από εκπροσώπους του Δήμου, εκπροσώπους περιβαλλοντικών ομάδων, ευαισθητοποιημένους καλλιτέχνες, καλλιτεχνικές εκδηλώσεις, συλλογικές δράσεις που αφορούν στην προστασία του περιβάλλοντος. Ενδεικτικά, προτείνεται η διοργάνωση εκδηλώσεων και περιβαλλοντικών δράσεων την Παγκόσμια Ημέρα Περιβάλλοντος (5η Ιουνίου) με το κάλεσμα σε εκπαιδευτικούς οργανισμούς, περιβαλλοντικές ομάδες για ενεργό συμμετοχή

Για την επιτυχημένη διοργάνωση των εκδηλώσεων θα πρέπει να γίνουν οι παρακάτω ενέργειες:

* Πρόσκληση και πρόγραμμα
* Υλικό προβολής – επικοινωνιακό υλικό (π.χ Αφίσα, Δελτία Τύπου)
* Διοικητική, επικοινωνιακή και τεχνική υποστήριξη εκδήλωσης

***ΠΑΡΑΚΑΛΟΥΜΕ ΟΠΩΣ ΣΥΜΠΛΗΡΩΣΕΤΕ ΚΑΙ ΜΑΣ ΑΠΟΣΤΕΙΛΕΤΕ ΕΝΤΟΣ ΤΡΙΩΝ (3) ΕΡΓΑΣΙΜΩΝ ΗΜΕΡΩΝ ΤΟΝ ΠΑΡΑΚΑΤΩ ΠΙΝΑΚΑ ΟΙΚΟΝΟΜΙΚΗΣ ΠΡΟΣΦΟΡΑΣ ΜΕ ΒΑΣΗ ΤΙΣ ΤΕΧΝΙΚΕΣ ΠΡΟΔΙΑΓΡΑΦΕΣ ΠΟΥ ΠΡΟΑΝΑΦΕΡΟΝΤΑΙ.***

**Πίνακας Οικονομικής Προσφοράς**

|  |  |  |  |  |  |
| --- | --- | --- | --- | --- | --- |
| Α/Α | Είδος | Μονάδα Μέτρησης | Τιμή μονάδας | ΦΠΑ | Συνολική τιμή |
| 1 | **Σχεδιασμός ταυτότητας του έργου και παραγωγή βασικού υποστηρικτικού υλικού δημοσιότητας και επικοινωνίας** | Κατ' αποκοπή |  |  |  |
| 2 | **Ενέργειες προώθησης σε ΜΜΕ και social media του Δήμου** | Κατ' αποκοπή |  |  |  |
| 3 | **Περιβαλλοντική Εκπαίδευση στα Σχολεία** | Κατ' αποκοπή |  |  |  |
| 4 | **Διοργάνωση ενημερωτικών εκδηλώσεων Ημέρας Περιβάλλοντος** | Κατ' αποκοπή |  |  |  |